《和杨诚斋韵谢惠南海集诗三首》
宋代·袁说友

玉海书来喜欲狂，餐霞食瀣齿牙香。
固应宗派名江右，底用宫袍入建章。
今代欧黄真有种，向来沈鲍肯同行。
只今五集三千首，但觉荧煌锦绣张。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。